CELEX: 32011R0827
Language: sl
Date: 2011-08-12 00:00:00
Title: Izvedbena uredba Komisije (EU) št. 827/2011 z dne 12. avgusta 2011 o uvrstitvi določenega blaga v kombinirano nomenklaturo

18.8.2011   
            
            
               SL
            
            
               Uradni list Evropske unije
            
            
               L 211/9
            
         IZVEDBENA UREDBA KOMISIJE (EU) št. 827/2011
   z dne 12. avgusta 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi zagotovili enotno uporabo kombinirane nomenklature, ki je priložena Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in je predpisana s posebnimi določbami Unije, za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti v obdobju treh mesecev še naprej sklicuje na zavezujoče tarifne informacije, ki jih izdajajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo (2).
            
         
               (5)
            
            
               Ukrepi, predvideni s to uredbo, so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN, ki je navedena v stolpcu (2) navedene razpredelnice.
   Člen 2
   V skladu s členom 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki so jih izdali carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. avgusta 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Modro polimetinsko (fluorescentno) barvilo, razredčeno v mešanici topil etilen glikola in metanola.
                  Sestava (v mas. %):
                  
                              —
                           
                           
                              etilen glikol
                           
                           
                              96,9
                           
                        
                              —
                           
                           
                              metanol
                           
                           
                              3,0
                           
                        
                              —
                           
                           
                              polimetinsko barvilo
                           
                           
                              0,002
                           
                        Proizvod je namenjen uporabi v avtomatskih analizatorjih krvi. Uporablja se za obarvanje levkocitov s fluorescenčnim barvilom po specifični pripravljalni obdelavi. Proizvod je pakiran v majhne vsebnike, označene za uporabo v laboratorijih.
               
               
                  3212 90 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2 k VI. oddelku ter besedilo oznak KN 3212 in 3212 90 00.
                  Sredstvo za barvanje s tarifno številko 3204 se v primeru maloprodaje uvrsti pod tarifno številko 3212. Takšni proizvodi niso zajeti pod tarifno številko 3822, zato zadevnega proizvoda ni mogoče uvrstiti v smislu diagnostičnega ali laboratorijskega reagenta pod slednjo tarifno številko. Glej tudi proizvode, izključene iz tarifne številke 3822 pod točko (c) Pojasnjevalnih opomb harmoniziranega sistema k tej tarifni številki.
                  Glede na svoje značilnosti je proizvod barvilo v smislu tarifne številke 3212 in se uporablja za namene obarvanja.
                  Zaradi dejstva, da je proizvod mogoče uvrstiti pod tarifno številko 3212, in ker je na voljo v odmerjenih dozah ali za prodajo na drobno, izpolnjuje določila opombe 2 k VI. oddelku. Zato ga je treba uvrstiti pod to tarifno številko in pod nobeno drugo tarifno številko iz nomenklature. Glej tudi tretji odstavek točke C Pojasnjevalnih opomb harmoniziranega sistema k tarifni številki 3212.